OpenLLM-France/wikimedia huggingface dataset:
# Llobera

Llobera Kataluniako udalerria da, Solsonès eskualdean eta Lleidako probintzian kokatua. 2009ko urtarrilaren 1eko erroldaren arabera 211 biztanle zituen. 39,2 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 313 | 298 | 342 | 454 | 538 | 462 | 373 | 308 | 261 | 251 | 218 | 211 |

## Ikus, gainera

* Lleidako udalerrien zerrenda

## Kanpo estekak

* (Katalanez) Udalaren webgunea.
* Datuak: Q1901423
* Multimedia: Llobera / Q1901423
# Lilleko metroa

Lilleko metroa (frantsesez: Métro de Lille), Frantziako Lille hiriko garraiobide publikoa da. 1983ko apirilaren 25ean zabaldu zen eta gaur egun metro-sareak bi linea eta 45,5 kilometro dauzka.

## Ikus, gainera

* Lille

## Kanpo estekak

* (Ingelesez) Metroa kudeatzen duen enpresaren webgunea.
* Datuak: Q610729
* Multimedia: Lille Metro / Q610729
# Lillemer

Lillemer (bretainieraz Enez-Veur) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q661646
* Multimedia: Lillemer / Q661646
# Lilleko Unibertsitatea

Lilleko Unibertsitatea (frantsesez: Université de Lille) Hauts-de-Franceko hiriburuaren goi hezkuntza eta ikerkuntzaren zentroa da, 75.000 ikasle baino gehiago dituena. Sei campus ditu.

## Kanpo estekak

* (Frantsesez)Unibertsitatearen webgunea
* Datuak: Q3551621
* Multimedia: Université de Lille / Q3551621
# Lillesand

Lillesand Norvegiako udalerria da. Aust-Agder konderrian kokatua dago. 189.81 km² ditu eta 9.238 biztanle ditu.

## Mugakideak

Honako udalerri hauekin egiten du muga:
Kristiansand Birkenes Grimstad

## Kanpo estekak

* Datuak: Q90593
* Multimedia: Lillesand Municipality / Q90593
# Lillemor Aars

Lillemor Aars, jaiotzez Julie Thaulow Aubert, (Kristiania, 1904ko urtarrilaren 17a – Oslo, 1992ko urriaren 21a) norvegiar zeramikaria izan zen.

## Bizitza

Julius Th. Aubert eta Birgitte Myhreren alaba, Lillemor Aars 1904ko urtarrilaren 17an jaio zen Kristianian (gaur egun Oslo). 1920tik 1922ra Norvegiako Eskulangintza eta Arte Industriaren Akademia Nazionalean ikasi zuen, eta 1924az geroztik André Lhote frantziar artistarekin jarraitu zituen ikasketak.
Hasiera batean margolari gisa aritu zen, eta 1926an egin zuen debuta Osloko Høstutstillingen erakusketan. 1927an Ferdinand Aars artistarekin ezkondu zen (ezkontzak 1947ra arte iraun zuen) eta arte aplikatuetan aritu zen diseinatzaile gisa, besteak beste Porsgrund Porcelain Factory, Hadeland Glassverk eta Graverens Teglverk espresetan. 1937an zeramika tailer bat sortu zuen. Urte berean Parisko Nazioarteko Erakusketan parte hartu zuen, eta bi urte geroago New Yorkeko Munduko Azokan.
Aarsen lanak hainbat museok erosi zituzten, eta Norvegiako errege-familiak ere bai. Hainbat lan Norvegiako Museo Nazionalean eta Röhsska museoan daude. Ilustrazioak ere egin zituen eta hainbat liburu ilustratu zituen.
1948az geroztik Olaf Bangekin ezkonduta zegoen. 1992ko urriaren 21ean hil zen Oslon.

## Erreferentziak

* 1 2 3 4 5 (Norvegieraz [bokmål]) Østby, Leif. «Julie Thaulow Aubert» Norsk kunstnerleksikon 2017-02-20 (Noiz kontsultatua: 2024-06-14).
* 1 2 3 4 5 (Norvegieraz [bokmål]) Linder, Mats. «Lillemor Aars» Store norske leksikon (Noiz kontsultatua: 2024-06-14).
* ↑ (Suedieraz) «Asjett» Nasjonalmuseet (Noiz kontsultatua: 2024-06-14).

## Kanpo estekak

* Datuak: Q96096689
# Lilleko barrutia

Lilleko barrutia Nord departamenduaren barruan dagoen Frantziako barruti bat da. 1.182.026 biztanle ditu 879 kilometro koadrotan. Guztira 124 udalerri ditu. Bere hiriburua Lille da.

## Kanpo estekak

* Datuak: Q701510
# Lillers kantonamendua

Lillers kantonamendua Frantziako kantonamendu bat da. Pas-de-Calais departamenduan dago, Frantzia Garaia eskualdean. Guztira 22 udalerri ditu eta Lillers da bere hiriburua.

## Kanpo estekak

* Datuak: Q1725922
# Leonie Menzel

Leonie Menzel (Mettmann, 1999ko maiatzaren 19a) arraunean lehiatzen den emakume kirolari alemaniarra da.
Bi aldiz hartu zuen parte Udako Olinpiar Jokotan, 2020an Tokion eta 2024an Parisen. Azken honetan brontzezko domina bat lortu zuen skull laukoitzeko proban. Bi domina irabazi zituen Europako Arraun Txapelketan, 2019an eta 2024an.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris (Frantzia) | 03 ! | Skull laukoitza |
| Europako Txapelketa ||||
| Urtea | Lekua | Domina | Proba |
| 2019 | Luzerna (Suitza) | | Skull bikoitza |
| 2024 | Szeged (Hungaria) | 03 ! | Skull laukoitza |

## Erreferentziak

* ↑ (Alemanez) «Leonie Menzel | rudern.de» www.rudern.de 1999-05-19 (Noiz kontsultatua: 2024-08-19).
* ↑ (Ingelesez) «Leonie Menzel - Olympic Facts and Results» www.olympiandatabase.com (Noiz kontsultatua: 2024-08-19).
* ↑ (Ingelesez) «World Rowing - Leonie MENZEL» World Rowing (Noiz kontsultatua: 2024-08-19).

## Kanpo estekak

* Datuak: Q64831144
# Leonie Rysanek

Leopoldine «Leonie» Rysanek (Viena, Austria, 1926ko azaroaren 14a – 1998ko martxoaren 7a) sopranoa izan zen. Txekiar jatorriko familia pobre batean jaio zen eta haurtzaro zaila izan zuen. Zortzi urte zituela Beethovenen Fidelio ezagutu zuen eta horrela sortu zitzaion musikarako zaletasuna. Gerra-garaian, arma lantegi batean lan egin zuen, eta ez zituen musika-ikasketak hasi gerra amaitu zen arte. Alfred Jerger (bere lehenengo senarra izango zena) eta Rudolf Grossmanni esker, Vienako Musika Akademian sartu zen. Debuta Innsbrucken egin zuen, 1949an, Agataren paperean (Freischütz). Ondoren Sarrebruckeko Operan (1950-1952) kantatu zuen, eta gero Stuttgarten. Garai hartan hasi zen ospea hartzen eta Munich, Londresko Covent Garden (1953), Vienako Opera (1954), New Yorkeko Metropolitan Opera (1954) eta San Franciscoko Opera antzokietan (1957) aritu zen kantari. Verdi, Puccini eta Txaikovski izan ziren gehien kantatu zituen musikagileak. Hala ere, Wagner eta Richard Strauss zituen gustukoen. Rysaneken teknika oso sendoa zen eta trebetasun handiz antzezten zituen bere paperak. Salzburgoko entzuleek ordu erdiko txaloak eskaini zizkioten 1996an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q78613
* Multimedia: Leonie Rysanek / Q78613
# Leonie Dorado

Leonie Dorado Arce (La Paz, Bolivia, 1993ko irailaren 22a) boliviar emakumezko telebista aurkezle eta abeslari transgeneroa da. Boliviako telebistan albistegiak aurkeztu dituen lehen emakume transgeneroa da.
Sei urte zituenetik musika klasikoa ikasi zuen Musika Kontserbatorio Plurinazionalean. Halaber, kantu lirikoa ikasi zuen 4 urtez. 18 urterekin kontserbatorioan graduatu zen musika lizentziaturan. 2012tik 2015era Gizarte Komunikazioa ikasi zuen Buenos Airesen, Argentinan. Ikasketak amaitu zituenean Boliviara itzuli zen, eta emakumerako trantsizioa egin zuen.

## Erreferentziak

* 1 2 (Gaztelaniaz) «La primera mujer transgénero que conduce noticieros en Bolivia» El Diario 2020-06-14 (Noiz kontsultatua: 2020-07-09).
* Datuak: Q97073924
# Leonita

Leonita sulfato motako minerala da eta leonita taldearen kidea da.

## Ezaugarriak

Leonita sulfato mineralaren formula kimikoa hau da: ${\ce {K2Mg(SO4)2 * 4H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Leonite: Mineral information, data and localities.» www.mindat.org (Noiz kontsultatua: 12-05-2019).
# Leonidas I.a

Leonidas I.a Espartakoa (antzinako grezieraz: Λεωνίδας, "Lehoiaren seme" edota "Lehoitar") Espartako 17. errege Agiarra izan zen. K.a. 480an Bigarren Mediar Gerretan zehar jazotako Termopiletako guduan hil zen, bide batez Persiako Xerxes I.aren aurrerakada geldituaz.
Espartak ohore guztiekin lurperatu zuen, espartarren artean ohikoa ez zen dolu agerraldiarekin bat. Bere heriotzaren lekuan lehoidun monumentu bat altxatu zen, alboan Simonides olerkariaren idazki bat duela, honek honako hau dio:
| « | Ὦ ξεῖν’, ἀγγέλλειν Λακεδαιμονίοις ὅτι τῇδε κείμεθα, τοῖς κείνων ῥήμασι πειθόμενοι "Oi, atzerritar, Espartari berri eman, hemen datzagula, oraindik bere aginduei leial | » |
| Simonides olerkariaren idatzia omenezko oroitarrian. ||
* Datuak: Q44228
* Multimedia: Leonidas I / Q44228
# Llaguno

Llaguno Guriezoko herria da, Kantabrian. Espainiako Estatistika Institutuaren arabera, 2008an 12 biztanle zituen.

## Kanpo estekak

* Datuak: Q5669108
# Llaima sumendia

Llaima Txileko Araucanian kokatutako sumendia da. Forma koniko nahiko erregularra eta simetrikoa du, geruza-sumendi gisa sailkatuta, Llaimak 3.195 m-ko altitudea du. Temuco hiriko 72 km-ra ipar-ekialdean La Frontera-ko magalean dago, eta bertatik ikus daiteke.
Izena maputxe hizkuntzatik dator, nahiz eta zenbait desadostasun egon esanahiari buruz, izan ere, batzuentzat "hustubidea" edo "hobia" esan nahi du, 1873ko erupzioan kraterretik gertu agertu den arrail handi bat gogora ekarriz, edo beste itzulpen batzuen arabera, "zainak" edo " alarguna". Llaima herrialdeko eta Hego Amerikako aktiboenetzat jotzen da, XX. mendean sumendiaren 23 erupzio garrantzitsu izan zirearik, 1994an azkena. 2008ko urtarrilaren 1ean ,18.20an, Txileko orduan, izan zuen XXI. mendeko lehen erupzioa.
Conguillío Parke Nazionalaren barnean kokatzen da, eta bere araukarien basoengatik nabarmentzen da, kono bolkanikoa inguratzen duten zepa ugariak inguratzen dituztenak. Llaimaren edertasun eszenikoak lagundu du ingurua turismo helmuga garrantzitsu bihurtzen. Mendebaldeko maldan Las Araucarias eski gunea dago.
* Datuak: Q164121
* Multimedia: Llaima / Q164121
# Llama Gabilondo y Cía S.A.

Llama Gabilondo y Cía S.A. Gasteizen egoitza zuen enpresa izan zen. Su-armak, batez ere pistolak, egiten zituen. 1904an Eibarren Gabilondo y Urresti izenaz sortua, Lehen Mundu Gerra eta gero Elgoibarrera eta XX. mendeko bigarren zatian Gasteiza mugitu zen eta bertan iraun zuen 2000an itxi arte.

# Modelo ospetsuenak

* Radium
* Ruby
* Bufalo
* Danton
* Ruby Plus Ultra
* Ruby Extra
* Llama I edo Llama
* Llama II
* Llama III
* Llama III "Especial"
* Llama III-A
* Llama IV
* Llama V
* Llama VI
* Llama VII
* Llama VIII
* Llama IX
* Llama IX-A
* Llama IX-B
* Llama IX-C
* Llama IX-D
* Llama X-A
* Llama XI Especial
* Llama XI-A edo Llama XI-B
* Llama XV "Especial"
* Llama XVI
* Llama XVII
* Llama XVIII
* Llama XIX
* Omni I
* Omni II
* Omni III
* Llama M-82
* Llama M-87
* Llama MAX-1
* Llama MAX-1-L/F
* Llama MAX-I C/F edo MAX-I Compact
* Llama MAX-2 edo Llama MAX-2-L/F
* Llama Mini-Max
* Llama Mini-Max II
* Llama Micro-Max

## Kanpo estekak

* Datuak: Q1825413
* Multimedia: Llama Gabilondo y Cia / Q1825413
# Llama de la Guzpeñako geltokia

Llama de la Guzpeña Espainiako Gaztela eta Leongo tren geltoki bat da, Prau de la Guzpeña udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Bilbo — Leon

## Zerbitzuak
### Eskualdeko tren

Renfe Feve
 Zerbitzua  Hasiera  Ibilbidea  Amaiera ⁠
R4Bilbo ConcordiaAmetzola • Basurto–Ospitalea • Zorrotza–Zorrozgoiti • Irauregi • Zaramillo • Sodupe • Aranguren–Geltokia • Aranguren–Geralekua • Zalla • Balmaseda • Arla–Berron • Ungo–Nava • Mercadillo • Cadagua • Bercedo • Quintana • Espinosa de los Monteros • Redondo • Sotoscueva • Pedrosa • Dosante–Cidad • Robredo–Ahedo • Soncillo • Arija • Llano • las Rozas • Montes Claros • los Carabeos • Mataporquera • Cillamayor • Salinas de Pisuerga • Vado–Cervera • Castrejon de la Peña • Villaverde–Tarilonte • Santibañez de la Peña • Guardo–Geralekua • Guardo–Geltokia • la Espina • Valcuende • Puente Almuhey • Cerezal de la Guzpeña • Prau de la Guzpeña • Llama de la Guzpeña • Valle de las Casas • Sorriba • Cistierna • la Ercina • Boñare • la Veciella • Matallana de Toriu • San Feliz • Asuncion/UniversidadLeon Matallana :

### Aldiriko tren

Leongo Renfe Aldiriak
 Zerbitzua  Hasiera  Ibilbidea  Amaiera ⁠
 C-1fLeon MatallanaVentas–San Mames • Hespitales • Asuncion/Universidad • Villa Romana • la Raya • Villaquilambre • Villasinta • San Feliz • Palazuelo • Valderilla • Garrafe • Manzaneda • Matueca • Pedrun • Pardabe • Naredo • Matallana de Toriu • Robles de Toriu • la Valcueva • Aviados • Campohermoso • la Veciella • Valdepielago • Otero • la Mata de la Riba • Barrio de las Ollas • Boñare • la Losilla • la Devesa • Barrillos • la Ercina • Yugueros • Cistierna • Sorriba • Valle de las Casas • Llama de la Guzpeña • Prau de la Guzpeña • Cerezal de la Guzpeña • Puente Almuhey • Valcuende • la Espina • Guardo–GeltokiaGuardo Geralekua :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q107976252
# Llamaquiqueko geltokia

Llamaquique Asturiasko Printzerriko tren geltoki bat da, Oviedo udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Venta de Baños — Gijon

## Zerbitzuak

Asturiasko Renfe Aldiriak
 Zerbitzua  Hasiera  Ibilbidea  Amaiera ⁠
 C-1Ponte de los Fierrosla Frecha • Campumanes • Cobertoria • la Pola de Ḷḷena • Viḷḷayana • Uxo • Santuyano • Mieres–Ponte • Ablaña • la Perea • Lluniego • Soto Rei • les Segaes • el Caleyo • Llamaquique • Oviedo/Uviéu • la Corredoria • Llugones • Llugo • Villabona • Villabona–Tabladiello • Serin • Monteana • Veriña • Calzada d'AsturiesGijón/Xixón⁠
 C-2l'EntreguCiañu • Sama • la Felguera • Barros • Peñarrubia • Tudela Veguin • Mazanea • Soto Rei • les Segaes • el Caleyo • LlamaquiqueOviedo/Uviéu⁠
 C-3LlamaquiqueOviedo/Uviéu • la Corredoria • Llugones • Llugo • Villabona • Ferroñes • Cancienes • Nubleo • los Campos • Villalegre • la Rocica • AvilésSan Xuan de Nieva :

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5846608
* Multimedia: Llamaquique train station / Q5846608
iea  Asturiasko Renfe Aldiriak :
# Llambilles

Llambilles Kataluniako udalerria da, Gironès eskualdean eta Gironako probintzian kokatua. 2009ko urtarrilaren 1eko erroldaren arabera 678 biztanle zituen. 14,59 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 443 | 426 | 399 | 398 | 432 | 415 | 381 | 385 | 423 | 429 | 486 | 678 |

## Ikus, gainera

* Gironako udalerrien zerrenda

## Kanpo estekak

* (Katalanez) Llambillesko udalaren webgunea.
* Datuak: Q13438
* Multimedia: Llambilles / Q13438
# Llagosterako gaztelua

Llagosterako gaztelua (katalanez Castell de Llagostera) Kataluniako Llagostera udalerrian dagoen gaztelu bat da, Gironako probintzian.
1288an jada bere berri ematen duten agiriak badaude, baina garai hartako eraikinetik gaur egun arte hondakinak eta itxura boirobileko bi dorre besterik ez dira mantendu ahal izan. Hasiera batean Errege jabetza izan zen, 1314an Rocabert familiara igaro zen eta ondoren Ot de Montcada zenaren jabetzara.

## Kanpo estekak

* Datuak: Q8342376
* Multimedia: Castell de Llagostera / Q8342376
# Llaingoch

Llaingoch, Galesko eremu bat da, Anglesey uhartean. Holyhead udalerria eta Holyhead Mountain mendiaren artean dago. Izena galeseratik dator, llain, "lursail" eta goch, "gorri".

## Kanpo estekak

* Datuak: Q6661034
# Llamas de la Ribera

Llamas de la Ribera Leongo Herriko udalerri bat da, Leongo probintzian kokatuta. eskualdean dago, itsas mailatik 895 m metrora, eta km²-ko azalera hartzen du.
2009ko urtarrilaren 1eko erroldaren arabera 992 biztanle zituen eta 2023 urteko erroldaren arabera 798 biztanle zituen.

## Ikus, gainera

* Leóngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q137174
* Multimedia: Llamas de la Ribera / Q137174
# Los Arcosko Bostiriak

Los Arcosko Bostiriak edo Bostiriak Nafarroa Garaiko eskualde historiko bat dira, bost herrik osatua, Lizarrako merindadean dagoena. Los Arcos da herri nagusia, eta besteak dira Armañantzas, El Busto, Santsol eta Torres del Rio.

## Historia

Bostiriak Gaztelaren parte izatera igaro ziren 1463. urtean, Nafarroako Erresumak independentzia galdu aurretik, eta ez ziren Nafarroara itzuli 1753. urtera arte. Itzulerarako baldintza izan zen mahastiak desegitea Bostirietan, ardo ekoizpen handia egiten zutelako esportaziorako. Nafarroako Gorteek galerazia izan zuten hainbat urtez Bostirietako ardoa Nafarroa Garaian sartzea, eta horregatik funtsezko puntua izan zen ardoa negoziazioetan.

## Erreferentziak

* ↑ «Los Arcosko Bostiriak - Lekuak - EODA» www.euskaltzaindia.eus (Noiz kontsultatua: 2020-05-12).
* 1 2 «LOS ARCOS (NAVARRA)» www.fernandezdearcaya.com (Noiz kontsultatua: 2020-05-12).
# Los Balbases

Los Balbases Burgosko udalerria da, Odra-Pisuerga eskualdean dagoena.
2008ko urtarrilaren 1eko erroldaren arabera 357 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1628772
* Multimedia: Los Balbases / Q1628772
# Los Arcos jenerala kalea (Iruñea)

Los Arcos jenerala kalea Nafarroako hiriburua den Iruñeko Lehen Zabalguneko norantza bakarreko kale bat da.

## Kokapena

Aita Moret kalea, Sandoval kalea, Chinchilla jenerala kalea eta Armada etorbidearen artean dago.

## Kalea

Kale guztia espainiar militarren egoitzaren barnean dago, hortaz, zibilen ibilgailuentzako sarrera-irteera debekatua edo baimen bidezkoa da.

## Ondarea

* Iruñeko Espainiako Defentsa Ministerioaren egoitza
* Baluarte jauregia
* Iruñeko zitadela

## Kanpo estekak

* Datuak: Q25479401
# Los Ausines

Los Ausines Burgosko udalerria da, Alfoz de Burgos eskualdean dagoena.
2008ko urtarrilaren 1eko erroldaren arabera 144 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1643808
* Multimedia: Los Ausines / Q1643808
# Los Angelesko portua

Los Angelesko portua (ingelesez: Port of Los Angeles) Kaliforniako portua da, herrialdeko nagusienetariko bat dena. Munduko zama-porturik nagusienetariko bat da garraiatutako zamaren arabera ere bada (182,8 milioi tona 2016ko datuen arabera). San Pedro badian dago, Long Beacheko portuaren ondoan.

## Kanpo estekak

* Datuak: Q1308991
* Multimedia: Port of Los Angeles / Q1308991
# Los Angelesko udaletxea

Los Angelesko udaletxea, ingelesez: Los Angeles City Hall, AEBetako Los Angeles hiriko udalaren egoitza da, Kalifornia estatuan. Civic Center auzoan dago.
1926-1928 artean John C. Austin, John and Donald Parkinson eta Albert C. Martin Sr. arkitektoek eraikiarazi zuten.
* Datuak: Q368489
* Multimedia: Los Angeles City Hall / Q368489
# Los Angelesko nazioarteko aireportua

Los Angeles Nazioarteko Aireportua Los Angelesko (Kalifornia) hiri estatubatuarrean dagoen nazioarteko aireportua da. Herrialdeko hirugarren aireporturik garrantzitsuena da. Munduko 5. aireporturik handiena da, bidaiari-trafikoari dagokionez.
9 terminal ditu eta ia denek dituzte nazioarteko hegaldiak. Baina, terminalik garrantzitsuena Tom Bradley Nazioarteko Terminala (TBIT) da. Los Angelesko 1984ko Udako Olinpiar Jokoetarako eraiki zuten terminal hau, Olinpiadetan joango zen jende kopurua zela-eta.

## Argazkiak

* Nazioarteko hegaldien gunea
* Kontrol dorrea

## Tom Bradley Nazioarteko Terminala (hegaldiak)

Terminal honek honako lekuetara ditu hegaldi zuzenak , besteak beste: Mosku, Düsseldorf, Nadi, Papeete, Paris, Mexiko Hiria, Tokio, Seul, Londres, Hong Kong, Taipei, Shanghai, Guangzhou, Tel Aviv, Dubai, Osaka, Sao Paulo, Lima, Txileko Santiago, Lima, Frankfurt, Munich, Kuala Lumpur, Cancún, Guadalajara, Mazatlan, Monterrey, Oaxaca, Manila, Melbourne, Sydney, Singapur, Zurich eta Bangkok.
Europarako beste hegaldiak 2. Terminalik irteten dira.

## Ikus, gainera

* Munduko aireporturik erabilienak bidaiarien arabera

## Erreferentziak

* ↑ (Ingelesez) (pdf) Los Angelesko aireportuaren webgunea. (Noiz kontsultatua: 2013-05-06).
* ↑ http://www.lawa.org/welcome_lax.aspx?id=798

## Kanpo estekak

* Los Angelesko nazioarteko aireportua aldatzen (Ingelesez)
** Smart Traveler Tips Español (Gaztelaniaz)
* Datuak: Q8731
* Multimedia: Los Angeles International Airport / Q8731
# Lorategiko gnomoen askapena

Lorategiko gnomoen askapena 1990eko hamarkadatik bereziki Europan garatzen den txantxa bat da, etxeko lorategietan dauden gnomoak ohostu eta ondoren beste leku batean askatu egiten dituena. Mugimendu kolektibo zabala bilakatu den txantxa horren egileen esanetan, gnomoak bahiturik bizi dira lorategietan, esklabo moduan eta euren inguru naturaletik at; txantxaren helburua egoera horren aurka protesta egite da. Txantxak badu beste aldaera bat, gnomo bat askatu eta munduko toki zenbaitetan gnomoari argazkiak ateratzen dizkiona, gero gnomoaren nagusiari bidaltzeko.
Txantxaren lehen erreferentziak 1997 urtekoak dira, Frantzian 150 gnomo askatu zirenean lorategietatik. Maiz Lorategiko Gnomoen Askapenerako Frontea izeneko erakunde batek hartu zituen bere gain; erakundeko liderrari gartzela zigorra ezarri zitzaion Frantzian, in absentia izan bazen ere. 1998 urtean bere buruaz egin zuten 11 gnomo agertu ziren Frantzia mendebaldean, zubi batetik urkaturik. Mugimendua geldirik izan zen denbora batez, harik eta 2000 urtean Parisko erakusketa batetik hogei bat gnomo ohostu zirenean. 2000 urtetik aurrera mugimenduak arreta zabala sorrarazi zuen, bereziki Interneten garapenarekin. Horrela, Italia MALAG (Movimento Autonomo per la Liberazione delle Anime da Giardino) izeneko erakundea sortu zen, gnomoentzako babes eremu baten sorrera aldarrikatzen duena. Hedabideetan jarraipen zabala izateaz gainera, kulturan ere erreferentzia moduan baliatu da; adibidez, Amélie filman gnomo bidaiaria agertzen da behin eta berriz.

## Kanpo estekak

* Datuak: Q546846
# Lorategia - Gane

Lorategi gane Etxea Getxo udalerriko Algorta auzoko San Nikolas eta Abasota kaleen ertzean kokatuta dago.
Jatorrian Algortako etxe arrunt bat zen, baina 1904 eta 1916 bitartean egin ziren berritze-lanen ondorioz, eskualdeko moldeen itxura hartu zuen. Arkitekturaren ikuspuntutik oso eraikin interesgarria da, eta gainera, kokaleku bikain batean dago. Egun Uribe-Kosta Partzuergoaren bulegoak daude eraikin honetan.

## Eraikina

Lau aldeak agerian dituen eraikina, oin laukizuzena eta harburuen errenkada bikoitzan bermatzen den lau isuriko teilatua. Altxaeran behe-oina eta beste bi oin dauzka altueran, eta goiko oina besteak baino atzeratuago dago. Molduratutako inpostek banatzen dute sarrerako fatxada. Balkoi irten eta korritu bat dauka, eta bertara lau ate eta bao hirukoitz bat irekitzen dira goiko oinean. Beste baoak dinteldunak dira. Hormak landu gabeko harriz eginak dira, entokatuak, baina eskantzuetan, oinen arteko inposta-lerroetan eta dekoraziozko elementuetan silarria erabiltzen da. Ageriko adreilua ere bada arrain hezurraren erara landua. Balio handiko lorategia eta itxitura dauzka.

## Galeria

* Ikuspegi orokorra.

## Erreferentziak

* ↑ http://www.euskadi.eus/web01-apintegr/eu/y47aIntegraWar/IBConsultaController/fichaConsultaSinMigas/36987

## Kanpo estekak

* Datuak: Q65559884
* Multimedia: Buildings in Getxo / Q65559884